雙禮珠彈雲璈而答歌一章
作者：項宗
朝代：唐

paragraphs: 玉清出九天，神館飛霞外。
霄臺煥嵯峨，靈夏秀蔚翳。
五雲興翠華，八風扇綠氣。
仰吟消魔詠，俯研智與慧。
萬真啓晨景，唱期絳房會。
挺穎德音子，神映乃拂沛。
天嶽凌空構，洞臺深幽邃。
遊海悟井隘，履真覺世穢。
儛輪宴重空，筌魚自然廢。
廻我大椿羅，長謝朝生世。